open-index/open-wikipedia-markdown huggingface dataset:
ซีเนเวิลด์กลาสโกว์

**ซีเนเวิลด์กลาสโกว์เรนฟรีว์สตรีต** () เป็นโรงภาพยนตร์ที่ตั้งอยู่บนถนนเรนฟรีว์ ทางตะวันออกเฉียงเหนือของย่านใจกลางเมืองกลาสโกว์ โรงภาพยนตร์แห่งนี้ตั้งอยู่ข้างสถานีขนส่งผู้โดยสารบูคานันและกลาสโกว์รอยัลคอนเสิร์ตฮอลล์ และอยู่ใกล้กับถนนซอจีฮอลล์และหอศิลป์บูคานัน ด้วยความสูง 62 เมตร หรือ 203 ฟุต ทำให้ซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก ณ ปัจจุบัน

ใน ค.ศ. 2003 ซีเนเวิลด์กลาสโกว์เป็นโรงภาพยนตร์ที่ขายบัตรได้มากที่สุดในสหราชอาณาจักร โดยมีลูกค้าถึง 1.8 ล้านคนในปีนั้น ซีเนเวิลด์กลาสโกว์มีโรงภาพยนตร์ 18 โรงในจำนวน 6 ชั้น และสามารถรองรับผู้ชมได้มากกว่า 4,300 คน ลักษณะเด่นของโรงภาพยนตร์คือม่านกระจกแก้วขนาดใหญ่ทางฝั่งตะวันออกและบันไดเลื่อนที่วางแนวตัดกันและประดับไฟนีออนสีฟ้าในตอนกลางคืน

## ประวัติ
thumb|right|upright|เดิมโรงภาพยนตร์เคยอยู่ในเครือยูจีซี แต่ต่อมาได้ย้ายไปอยู่ในเครือซีเนเวิลด์ใน ค.ศ. 2005

โรงภาพยนตร์ก่อสร้างขึ้นบนพื้นที่เดิมของเดอะกลาสโกว์อะพอลโล (1973–1985) ซึ่งแต่เดิมคือกรีนส์เพลย์เฮาส์ (1927–1973) อะพอลโลปิดตัวลงในเดือนมิถุนายน ค.ศ. 1985 และถูกทำลายในเดือนกันยายน ค.ศ. 1987 โรงภาพยนตร์เปิดให้บริการในชื่อยูจีซี ซีเนมาในเดือนกันยายน ค.ศ. 2001 ต่อมาใน ค.ศ. 2005 โรงภาพยนตร์ได้เข้ามาอยู่ในเครือของซีเนเวิลด์หลังจากที่เจ้าของยูจีซีได้ขายกิจการโรงภาพยนตร์ทั้งหมดในสหราชอาณาจักร กรีนส์เพลย์เฮาส์ซึ่งเป็นโรงภาพยนตร์ดั้งเดิมที่ตั้งอยู่บนพื้นที่นี้ เคยทำสถิติเป็นโรงภาพยนตร์ที่มีจำนวนที่นั่งมากที่สุดในทวีปยุโรป (4,368 ที่นั่ง) และด้วยความสูงมากกว่า 60 เมตร (200 ฟุต) ทำให้กินเนสส์บุ๊คบันทึกว่าซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก อย่างไรก็ตาม ในช่วงที่ภาพยนตร์ยังอยู่ระหว่างก่อสร้าง การออกแบบอาคารถูกวิพากย์วิจารณ์อย่างหนักจากสมาคมสถาปนิก โดยตัวอาคารถูกเรียกว่าเป็น "สิวหัวใหญ่แห่งปี" (Carbuncle of the Year) เนื่องด้วยตัวเลือกการออกแบบที่ย่ำแย่และขัดแย้งกับพื้นที่แวดล้อม

ซีเนเวิลด์กลาสโกว์และโรงภาพยนตร์อื่น ๆ ในสหราชอาณาจักรได้ปิดทำการชั่วคราวในช่วงฤดูหนาว ค.ศ. 2020–21 เนื่องด้วยการระบาดทั่วของโควิด-19 โดยมีกำหนดกลับมาเปิดทำการอีกครั้งในเดือนพฤษภาคม ค.ศ. 2021

## ระเบียงภาพ

ไฟล์:West Nile Street - geograph.org.uk - 1181650.jpg|โรงภาพยนตร์เมื่อมองจากถนนเวสต์ไนล์
ไฟล์:Cineworld, Renfrew Street Glasgow (geograph 5666419).jpg|โรงภาพยนตร์ในยามค่ำคืน


## ดูเพิ่ม
* รายชื่ออาคารที่สูงที่สุดในกลาสโกว์

## อ้างอิง

## แหล่งข้อมูลอื่น

* Cineworld Glasgow - Renfrew Street cinema page
* Cineworld Cinemas UK, current chain site
* Cineworld on Google Maps

หมวดหมู่:กลาสโกว์
หมวดหมู่:โรงภาพยนตร์ในสหราชอาณาจักร
วัดธรรมราษฎร์เจริญผล

**วัดธรรมราษฎร์เจริญผล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 21 ไร่ 1 งาน 26 ตารางวา มีอาณาเชตด้านทิศเหนือยาว ติดต่อกับโรงเรียนวัดธรรมราษฎร์เจริญผล ด้านทิศตะวันตกติดต่อกับคลองระพีพัฒน์  

เลขที่ 47  หมู่ 6  ถนน ทางหลวงชนบท ปท. 3034 ตำบล หนองสามวัง อำเภอ หนองเสือ จังหวัด ปทุมธานี 12170. 

วัดธรรมราษฎร์เจริญผลสร้างเมื่อ พ.ศ. 2479 โดยมีนายผล โพธินิมิต บริจาคที่ดินให้สร้างวัด ตั้งชื่อวัดว่า "วัดธรรมราษฎร์เจริญผล" เพื่อเป็นเกียรติอนุสรณ์แก่ผู้ถวายที่ดิน วัดได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2491 และผูกพัทธสีมาเมื่อ พ.ศ. 2493 ทางวัดได้เปิดการเรียนการสอนพระปริยัติธรรมเริ่มมาตั้งแต่ พ.ศ. 2521 อาคารเสนาสนะที่สำคัญ ได้แก่ อุโบสถ กว้าง 6.50 เมตร ศาลาการเปรียญ และกุฏิสงฆ์ก่อสร้าง 6 หลัง

## รายนามเจ้าอาวาส
* พระอธิการวัน โฆสโก (พ.ศ. 2479–2488)
* พระครูพิศาลธัญกิจ (พ.ศ. 2488–2520)
* พระครูพิศาลสิริธรรม (ประสาน ติกฺขปญฺโญ) (พ.ศ. 2521– 2566)
* พระอธิการบุญรอด  โชติญาโณ    (2567 - ปัจจุบัน)

## อ้างอิง

ธรรมราษฎร์เจริญผล
วัดมณีสรรค์

**วัดมณีสรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าคา อำเภออัมพวา จังหวัดสมุทรสงคราม

วัดมณีสรรค์สร้างเมื่อ พ.ศ. 2369 ได้รับพระราชทานวิสุงคามสีมาเมื่อ พ.ศ. 2467 เดิมเป็นสำนักสงฆ์ตั้งอยู่กลางทุ่ง ประชาชนในแถวถิ่นนี้จัดสร้างกันขึ้นมาเอง แล้วช่วยกันทำนุบำรุง มีนายนุ่มและนางพิมพ์ ได้ถวายที่ดินของตนให้สร้างวัด ร่วมกันสร้างโบสถ์ ศาลาการเปรียญ และกุฏิ 2–3 หลัง ต่อมานายจิ๋ว ลิ้มกูล ซึ่งมีที่ดินติดต่อกับวัดได้ถวาย ให้วัดอีก 1 แปลง แล้วให้ชื่อสำนักสงฆ์นี้ว่า **วัดประชุมศรัทธาราษฎร์** แต่ประชาชน เรียกกันว่า **วัดตากแดด** เพราะอยู่กลางทุ่งตากแดด แต่เนื่องจากมีเนื้อที่จำกัด ไม่เหมาะที่จะขยับขยาย สร้างวัดให้เจริญได้ อีกทั้งลำคลองวังเลนข้างวัดก็ตื้นเขินไปมาไม่สะดวก จึงย้ายวัดมาอยู่ที่แห่งใหม่ ซึ่งนายจิ๋ว ลิ้มกุล ถวายไว้แล้วเปลี่ยนชื่อวัดว่า **วัดแก้วมณีสรรค์** เพราะพระคุณพระมณีเทพกวีมหานายก อดีตเจ้าคณะมณฑลจากวัดบวรนิเวศราชวรวิหาร ซึ่งเป็นญาติของนายจิ๋วมาเป็นองค์ประธานในการสร้างวัดครั้งนี้ด้วย ต่อมาเรียกชื่อใหม่ว่า "วัดมณีสรรค์"

วัดมีอาคารและเสนาสนะ ได้แก่ อุโบสถถึง 3 แห่ง โดยอุโบสถหลังที่ 3 มีเครื่องบนเป็นไม้สักล้วน หลังคา สองชั้น กุฏิ หอสวดมนต์ โรงครัวของวัด เรือนไม้สักทรงไทยโบราณ ปูชนียวัตถุ ได้แก่ พระประธานในอุโบสถ ปางมารวิชัย หล่อด้วยทองเหลือง ทำพิธีหล่อที่วัดบวรนิเวศวิหาร มีพระนามว่า *พระพิธีชัยมงคล* และพระประธานเก่าองค์เดิม

## อ้างอิง

มณีสรรค์
ทะเล สงวนดีกุล

**ทะเล สงวนดีกุล** ศิลปินและนักแสดงชายชาวไทย เป็นที่รู้จักจากผลงานการแสดงซีรีส์เรื่อง *MY ENGINEER มีช็อป มีเกียร์ มีเมียหรือยังวะ?*  รับบทเป็น “คิง” และมิวสิควีดีโอเพลง *ติดตลก* ของ โอ๊ต ปราโมทย์ ร่วมกับ เจน บีเอ็นเคโฟร์ตีเอต

## ประวัติ
เล ทะเล สงวนดีกุล เกิดเมื่อวันที่ 9 กันยายน พ.ศ. 2538 โดยที่มาของชื่อ "ทะเล" คือการที่คุณพ่อของทะเลเคยทำรีสอร์ทที่เกาะเสม็ด จึงตั้งชื่อว่าทะเล

ทะเล จบการศึกษาระดับปริญญาตรีเกียรตินิยมอันดับสอง วิชาเอกการออกแบบสื่อปฏิสัมพันธ์และมัลติมีเดียจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒและจบการศึกษาระดับมัธยมศึกษาตอนปลายจากโรงเรียนเซนต์คาเบรียล ทะเลยังมีช่องสตรีมเกมของตัวเองชื่อว่า “LAYYO” ผ่านทางแพลตฟอร์ม Facebook 

ทะเลมีผลงานการแสดงเรื่องแรกจากละครเรื่อง สายลับจับแอ๊บ ทางช่อง Ch3Thailand ในปี ค.ศ. 2017 โดยรับบทเป็น ซินเซียร์ และเรื่อง ครั้งนั้น...ไม่ลืม ทางช่อง CH3Thailand ในปีเดียวกัน นอกจากนี้ทะเลยังมีผลงานเรื่อง RejctX Season 1 ซึ่งเป็นเว็บซีรีส์ของทางอินเดีย 
## ผลงาน

### มิวสิควิดีโอ

### ผลงานเพลง

### คอนเสิร์ต

* BE MY BOYFRIENDS CONCERT ร่วมกับ BOYFRIENDS PROJECT จัดโดย The DND ในปี พ.ศ. 2564
* BE MY BOYFRIENDS CONCERT 2 ร่วมกับ BE MY BOYFRIEND 2 จัดโดย The DND ในปี พ.ศ. 2565

### ละครโทรทัศน์/ซีรีส์

## รางวัล
* รางวัลยอดนิยม สาขา ดาวงุ้ยยยยยยยย จากงานประกาศรางวัล Yniverse awards 2020 
* รางวัลยอดเยี่ยม สาขา นักแสดงบทพระรองยอดเยี่ยม จากงานประกาศรางวัล Yniverse awards 2020 

## อ้างอิง

หมวดหมู่:นักแสดงชายชาวไทย
หมวดหมู่:นักแสดงวัยรุ่นชาวไทย
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนเซนต์คาเบรียล
หมวดหมู่:ศิลปินสังกัดมิวซิกมูฟ
วัดพรหมนิวาสวรวิหาร

**วัดพรหมนิวาสวรวิหาร** [พฺรม-มะ-นิ-วาด] เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ปัจจุบันเจ้าอาวาสคือ พระครูประดิษฐ์กิจจารักษ์ (สมเกียรติ สปฺปญฺโญ)

วัดพรหมนิวาสวรวิหารตั้งวัดเมื่อ พ.ศ. 2270 เดิมชื่อ **วัดขุนยวน** บ้างเขียนว่า **วัดขุนญวน** ตามการบอกเล่าสืบต่อกันมา ผู้สร้างวัดมียศเป็นขุน ได้เป็นแม่ทัพไปรบข้าศึกที่เมืองโยนก (นครเชียงใหม่) และมีชัยชนะกลับมา จึงได้สร้างวัดขึ้นเป็นอนุสรณ์ ได้รับพระราชทานวิสุงคามสีมา เมื่อ พ.ศ. 2275 ต่อมาในสมัยพระบาทสมเด็จพระจอมเกล้าเจ้าอยู่หัวได้ทรงปฏิสังขรณ์วัดพรหมนิวาสนี้เมื่อครั้งทรงผนวชอยู่ ต่อมาเปลี่ยนชื่อมาเป็น **วัดพรหมนิวาส** เมื่อ พ.ศ. 2483 ในสมัยพระครูกุศลธรรมธาดา (สุดใจ เขมสีโร) เป็นเจ้าอาวาส ซึ่งหมายถึง "ที่สถิตของพรหม" วัดได้ยกสถานะเป็นพระอารามหลวงเมื่อวันที่ 18 กันยายน พ.ศ. 2483

ใบเสมามีความเก่าแก่ น่าจะสร้างในสมัยพระเจ้าอยู่หัวบรมโกศ คล้ายกับที่วัดสิงห์ เขตจอมทอง กรุงเทพมหานคร ลายประดับใบเสมา สลักลวดลายประดับอย่างงามวิจิตร บริเวณฐานใบเสมา ประดับลายหน้ากระดาน ประจำยามลูกฟัก ส่วนท้องเสมาแกะสลักลายกรอบสามเหลี่ยมภายในประดับลายพุ่มข้าวบิณฑ์ เอวเสมาประดับตัวเหงาทำเป็นรูปพญานาคหลายเศียร

## อ้างอิง

พรหมนิวาสวรวิหาร
พรหมนิวาสวรวิหาร
หมวดหมู่:โบราณสถานในจังหวัดพระนครศรีอยุธยา
วินัย วิริยกิจจา

**วินัย วิริยกิจจา** (เกิด 12 มีนาคม พ.ศ. 2485) อดีตสมาชิกสภาผู้แทนราษฎรไทย แบบบัญชีรายชื่อ สังกัดพรรคชาติไทย อดีตรองหัวหน้าพรรคชาติไทย อดีตปลัดกระทรวงสาธารณสุข และสมาชิกบ้านเลขที่ 109

## ประวัติ
วินัย เกิดวันที่ 12 มีนาคม พ.ศ. 2485 จบแพทย์จากคณะแพทยศาสตร์ศิริราชพยาบาล มหาวิทยาลัยมหิดล รุ่น 72

## การทำงาน
วินัย รับราชการในสังกัดกระทรวงสาธารณสุข เป็นผู้อำนวยการโรงพยาบาลพนัสนิคม เป็นรองอธิบดีกรมการแพทย์ เป็นอธิบดีกรมสุขภาพจิต (2541 - 2544) ต่อมาได้รับแต่งตั้งเป็นปลัดกระทรวงสาธารณสุข ตั้งแต่วันที่ 1 ตุลาคม พ.ศ. 2544 - 30 กันยายน พ.ศ. 2545

วินัย เข้าร่วมงานการเมืองกับพรรคชาติไทย และได้รับแต่งตั้งเป็นรองหัวหน้าพรรคชาติไทย เป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ในปี 2546 และที่ปรึกษารัฐมนตรีว่าการกระทรวงวัฒนธรรมในปีเดียวกัน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 ของพรรคชาติไทย และได้รับเลือกตั้งเป็น สส.สมัยแรก ต่อมาในปี 2551 เขาลาออกจากพรรคชาติไทย โดยให้เหตุผลว่าต้องการทำงานการเมืองท้องถิ่นในเทศบาลนครนนทบุรี และปฏิเสธความขัดแย้งกับ ไชยา สะสมทรัพย์ เกี่ยวกับตำแหน่งทางการเมือง

วินัย ได้รับแต่งตั้งเป็นหนึ่งในทีมที่ปรึกษาคณะกรรมการพัฒนานโยบายและการบริหารสำนักงานปลัดกระทรวงสาธารณสุข ในยุคของ ณรงค์ สหเมธาพัฒน์ ปลัดกระทรวงสาธารณสุข ในปี 2557

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2485
หมวดหมู่:แพทย์ชาวไทย
หมวดหมู่:ปลัดกระทรวงสาธารณสุขไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
สิน กุมภะ

**สิน กุมภะ** (เกิด 18 สิงหาคม พ.ศ. 2480) อดีตสมาชิกสภาผู้แทนราษฎรจังหวัดระยอง 5 สมัย เป็นสมาชิกสภาผู้แทนราษฎรแบบบัญชีรายชื่อ 1 สมัย เป็นอดีตนายกองค์การบริหารส่วนจังหวัดระยอง เป็นอดีตผู้ช่วยรัฐมนตรีว่าการกระทรวงพาณิชย์ และเป็นอดีตผู้ประสานงานพรรคไทยรักษาชาติ

## ประวัติ
สิน กุมภะ เกิดเมื่อวันที่ 18 กุมภาพันธ์ พ.ศ. 2480 เป็นชาวตำบลกร่ำ อำเภอแกลง จังหวัดระยอง แต่ต้นตระกูลมาจากจังหวัดตราด

## การทำงาน
สิน กุมภะ เข้าสู่งานการเมืองครั้งแรกในปี 2522 โดยการลงสมัครรับเลือกตั้งสมาชิกสภาผู้แทนราษฎรจังหวัดระยอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม และได้รับเลือกตั้งเป็น ส.ส. สมัยแรก และได้รับเลือกตั้งต่อเนื่องอีกสมัย ในปี 2526

เขาได้รับเลือกตั้งอีกครั้งเป็นสมัยที่ 3 ในปี 2531 สังกัดพรรคกิจสังคมเช่นเดิม กระทั่งในปี 2535 เขาย้ายไปสังกัดพรรคสามัคคีธรรม และได้รับเลือกตั้งในเดือนมีนาคม พ.ศ. 2535 หลังจากนั้นได้เข้าร่วมงานกับพรรคชาติไทย แต่ก็ไม่ได้รับเลือกตั้งอีกเลย จนกระทั่งเขาเข้าร่วมงานกับพรรคไทยรักไทย ในปี 2544 และกลับมาเป็น ส.ส. สมัยที่ 5 และในปี 2548 ได้ลงสมัครในแบบบัญชีรายชื่อ ลำดับที่ 74 และได้เลื่อนขึ้นมาเป็น ส.ส. สมัยที่ 6 แทน ส.ส.ที่ไปเป็นรัฐมนตรี

หลังการรัฐประหารในปี 2549 เขาจึงหันไปทำงานการเมืองท้องถิ่น โดยได้รับเลือกตั้งเป็นนายกองค์การบริหารส่วนจังหวัดระยอง ในการเลือกตั้งเดือนพฤศจิกายน พ.ศ. 2549 แทน พ.ต.อ.พณาเจือเพ็ชร กฤษณะราช ที่ลาออกจากตำแหน่ง แต่เขาก็ดำรงตำแหน่งได้เพียง 5 เดือน ก่อนจะถูกใบเหลืองสั่งเลือกตั้งใหม่ในเดือนพฤษภาคม 2550 แต่ในครั้งนี้เขาแพ้ให้กับ ปิยะ ปิตุเตชะ

ในปี 2557 เขาลงสมัครรับเลือกตั้งในนามพรรคเพื่อไทย แต่การเลือกตั้งเป็นโมฆะเสียก่อน กระทั่งในการเลือกตั้ง 2562 สิน กุมภะ เป็นผู้ประสานงานให้กับพรรคไทยรักษาชาติ และลงสมัคร ส.ส.แบบบัญชีรายชื่อ ลำดับที่ 50

สิน เป็นนักธุรกิจในจังหวัดระยอง และเคยเป็นประธานหอการค้าจังหวัดระยอง  ซึ่งในปี 2553 เขาถูกศาลล้มละลายกลาง มีคำสั่งพิทักษ์ทรัพย์เด็ดขาด และพ้นจากการล้มละลายในปี 2554

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอแกลง
หมวดหมู่:นักการเมืองจากจังหวัดระยอง
หมวดหมู่:สมาชิกสภาผู้แทนราษฎรจังหวัดระยอง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:ผู้ดำรงตำแหน่งทางการเมืองท้องถิ่นในจังหวัดระยอง
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสามัคคีธรรม
หมวดหมู่:พรรคชาติไทย
หมวดหมู่:นักการเมืองพรรคไทยรักไทย
หมวดหมู่:พรรคเพื่อไทย
หมวดหมู่:พรรคไทยรักษาชาติ
หมวดหมู่:นักธุรกิจจากจังหวัดระยอง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ตำบลดอนกลอย (อำเภอหนองขาหย่าง)

**ดอนกลอย** เป็นตำบลในอำเภอหนองขาหย่าง จังหวัดอุทัยธานี 

## ที่ตั้งและอาณาเขต
ตำบลดอนกลอยมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลทุ่งพึ่ง (อำเภอหนองขาหย่าง)
* **ทิศตะวันออก** ติดต่อตำบลหนองพังค่า (อำเภอเมืองอุทัยธานี)
* **ทิศใต้** ติดต่อกับตำบลหนองขาหย่าง ตำบลหนองไผ่ และตำบลห้วยรอบ (อำเภอหนองขาหย่าง)
* **ทิศตะวันตก** ติดต่อกับตำบลหนองฉาง (อำเภอหนองฉาง)

## ประวัติ
ดอนกลอยเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 มีหมู่บ้านมากถึง 9 หมู่บ้าน ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลห้วยรอบเพื่อเป็นการประหยัดงบประมาณ ได้โอน 3 หมู่บ้านของตำบลห้วยรอบมาขึ้นกับตำบลดอนกลอย จนกระทั่งปี พ.ศ. 2490 ได้แยกหมู่ 7 บ้านหนองโสน และหมู่ 8–9 บ้านห้วยรอบ ของตำบลดอนกลอย ไปตั้งเป็น ตำบลห้วยรอบ ทำให้ตำบลดอนกลอยเหลือพื้นที่ 6 หมู่บ้านจนถึงปัจจุบัน

## การแบ่งเขตการปกครอง
### การปกครองส่วนภูมิภาค
พื้นที่ตำบลดอนกลอยประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 1,153 คน แบ่งเป็นชาย 550 คน หญิง 603 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 7 จาก 9 ในอำเภอหนองขาหย่าง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ปัจจุบันตำบลดอนกลอยทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลดอนกลอย ในปี พ.ศ. 2517 ต่อมาในปี พ.ศ. 2547 เขตสภาตำบลดอนกลอยมีพื้นที่ 6 หมู่บ้านและประชากรเพียง 1,252 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลดอนกลอยที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองขาหย่าง

## อ้างอิง

ดอนกลอย
ตำบลทุ่งพึ่ง

**ทุ่งพึ่ง** เป็นตำบลในอำเภอหนองขาหย่าง จังหวัดอุทัยธานี 

## ที่ตั้งและอาณาเขต
ตำบลทุ่งพึ่งมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลทัพทันและตำบลทุ่งนาไทย (อำเภอทัพทัน)
* **ทิศตะวันออก** ติดต่อตำบลหนองพังค่า (อำเภอเมืองอุทัยธานี)
* **ทิศใต้** ติดต่อกับตำบลดอนกลอย (อำเภอหนองขาหย่าง)
* **ทิศตะวันตก** ติดต่อกับตำบลบ้านเก่า( อำเภอหนองฉาง)

## ประวัติ
ทุ่งพึ่งเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 บ้านทุ่งพึ่งเกิดขึ้นเมื่อประมาณสมัยกรุงรัตนโกสินทร์ตอนต้น เดิมมีสองผัวเมียชื่อนายผึ้งและนางมอญ ได้อพยพมาก่อตั้งรกรากเป็นครั้งแรก และได้ขยายชุมชนเป็นหมู่บ้านที่เจริญรุ่งเรืองขึ้นมาจนปัจจุบันนี้ จึงสันนิษฐานว่าคำว่าบ้านทุ่งพึ่งมาจากการนำเอาชื่อต้นตระกูลคือนายผึ้งมาเรียกกัน แต่ตัวสะกด "ผึ้ง" และ "พึ่ง" ที่แตกต่างกันในปัจจุบันสันนิษฐานว่าคงจะกำหนดกันเองในสมัยที่ความเจริญทางด้านการศึกษาได้เข้ามามีบทบาทในหมู่บ้านในระยะหลัง

## การแบ่งเขตการปกครอง

### การปกครองส่วนภูมิภาค
พื้นที่ตำบลทุ่งพึ่งประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 1,438 คน แบ่งเป็นชาย 680 คน หญิง 758 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 6 จาก 9 ในอำเภอหนองขาหย่าง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ปัจจุบันตำบลทุ่งพึ่งทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลทุ่งพึ่ง ในปี พ.ศ. 2517 ต่อมาในปี พ.ศ. 2547 เขตสภาตำบลทุ่งพึ่งมีพื้นที่ 7 หมู่บ้านและประชากรเพียง 1,466 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลทุ่งพึ่งที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองขาหย่าง

## สถานที่สำคัญ

* **วัดสวนพลู** เดิมเป็นวัดที่เก่าแก่ โดยมีพระอุโบสถที่สร้างขึ้นในสมัยทวารวดี (โดยอ้างหลักฐานของกรมศิลปากร) ซึ่งปัจจุบันคงเหลือแต่ฐานอิฐเก่าซึ่งอยู่ใต้ต้นโพธิ์ และยังพบเสาของศาลาหอไตรกลางน้ำสมัยก่อน เจ้าอาวาสได้เล่าว่าชื่อวัดสวนพลูนั้นได้มาตั้งแต่สมัยโบราณ โดยก่อนที่ท่านจะมาเป็นเจ้าอาวาสในวัดนี้ วัดนี้ได้ร้างมาแล้วกว่า 300 ปี และท่านยังเล่าให้ฟังว่า จากคำเล่าลือของชาวบ้านถ้ามีบุคคลใดมาบุกรุกเพื่อขโมยสิ่งของหรือบุกรุกเพื่อยึดครองพื้นที่และต้นไม้โดยไม่ได้ขออนุญาตมักพบกับปาฏิหาริย์ต่าง ๆ ปัจจุบันวัดสวนพลูได้รับการขึ้นทะเบียนเป็นโบราณสถานตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 ลงในราชกิจจานุเบกษา วันที่ 9 เมษายน 2544 เล่ม 118

## อ้างอิง

ทุ่งพึ่ง
ยูซาวะ (จังหวัดอากิตะ)

**ยูซาวะ** () เป็นนครในจังหวัดอากิตะ ประเทศญี่ปุ่น มีขนาดพื้นที่ 790.91 ตารางกิโลเมตร ตั้งอยู่ทางทิศใต้สุดของจังหวัด

## แหล่งข้อมูลอื่น

*เว็บไซต์ทางการ 

หมวดหมู่:นครในจังหวัดอากิตะ
ยูซาวะ

**ยูซาวะ** อาจหมายถึง

## สถานที่
* ยูซาวะ (จังหวัดอากิตะ) ประเทศญี่ปุ่น
* ยูซาวะ (จังหวัดนีงาตะ) ประเทศญี่ปุ่น

## บุคคลที่มีนามสกุลนี้
* มาซาโตะ ยูซาวะ (, เกิด ค.ศ. 1993) นักฟุตบอลชาวญี่ปุ่น
* เรียว ยูซาวะ (, เกิด ค.ศ. 1976) นักเทเบิลเทนนิสชาวญี่ปุ่น
เวย์น วีลเลอร์

**เวย์น บิดเวลล์ วีลเลอร์** (; 10 พฤศจิกายน ค.ศ. 1869–5 กันยายน ค.ศ. 1927) เป็นอัยการชาวอเมริกัน และผู้นำของสันนิบาตต่อต้านการขายสุรา ขบวนการสนับสนุนการห้ามสุรา ในช่วงปลายคริสต์คศวรรษที่ 19 และต้นคริสต์ศตวรรษที่ 20 เขามีบทบาทสำคัญในการผลักดันการแก้ไขรัฐธรรมนูญสหรัฐครั้งที่สิบแปด ซึ่งส่งผลให้การผลิต แจกจ่าย และจำหน่ายสุราเป็นสิ่งมิชอบด้วยกฎหมาย

วีลเลอร์เกิดที่เมืองบรูกฟิลด์ทาวน์ชิปในเทศมณฑลทรัมบูล รัฐโอไฮโอ โดยเติบโตมาในฟาร์มของครอบครัว  อุบัติเหตุในวัยเด็กอันมีสาเหตุมาจากผู้รับจ้างซึ่งเมาสุราทำให้เขาหลีกเลี่ยงเครื่องดื่มมึนเมาไปตลอดชีวิต ในภายหลังเขาได้ใช้เรื่องราวดังกล่าวเพื่อดึงดูดผู้คนให้มาเข้าร่วมขบวนการห้ามสุราและเพื่อส่งเสริมให้มีการบัญญัติห้ามสุราในรัฐธรรมนูญสหรัฐ วีลเลอร์จบการศึกษาจากโรงเรียนมัธยมแห่งหนึ่งในรัฐโอไฮโอ จากนั้นจึงได้รับใบประกอบวิชาชีพครู และสอนอยู่สองปีก่อนที่จะเข้าศึกษาต่อที่วิทยาลัยโอเบอร์ลิน  หลังจากสำเร็จการศึกษาใน ค.ศ. 1894 เขาได้กลายมาเป็นนักเคลื่อนไหว (Organizer) ให้กับสันนิบาตต่อต้านการขายสุรา วีลเลอร์ได้รับปริญญานิติศาสตรบัณฑิตจากมหาวิทยาลัยเวสต์เทิร์นรีเซอฟ์ ใน ค.ศ. 1898  ต่อมาใน ค.ศ. 1902 เขาได้ขึ้นเป็นผู้นำของสันนิบาตต่อต้านการขายสุรา และดำเนินกลยุทธ์ผลักดันนโยบายบายเดียว (Single issue pressure politics) ซึ่งรวมไปถึงการณรงค์ด้วยสื่อและการเดินขบวนสาธารณะ เพื่อให้มีการตรากฎหมายลดหรือห้ามขายและดื่มสุรา

หน้าที่การงานของวีลเลอร์ก้าวขึ้นสู่จุดสูงสุดเมื่อการแก้ไขรัฐธรรมนูญครั้งที่สิบแปดและรัฐบัญญัติโวลสตีด มีผลบังคับใช้ใน ค.ศ. 1920 เมื่อการบังคับห้ามสุราเริ่มยุ่งยากขึ้น เจ้าหน้าที่รัฐบาลกลางก็หันไปใช้วิธีรุนแรง ซึ่งรวมไปถึงการวางยาพิษในสุราเพื่อปราบปรามไม่ให้ประชาชนดื่มเครื่องดื่มมึนเมา การที่วีลเลอร์ปฏิเสธที่จะประนีประนอม เช่น ปรับแก้มาตราการห้ามสุราให้มีการอนุญาตบริโภคเบียร์และเอล ทำให้เขาถูกมองว่าเป็นคนไร้เหตุผลมากขึ้นเรื่อย ๆ อิทธิพลของเขาเริ่มลดลง และสุดท้ายเขาก็ลาออกใน ค.ศ. 1927

วีลเลอร์ประสบกับเหตุร้ายหลายประการหลังจากเขาลาออกได้ไม่นาน เป็นต้นว่า ภรรยาของเขาเสียชีวิตจากอุบัติเหตุเพลิงไหม้ในห้องครัว และพ่อตาของเขาก็เสียชีวิตตามไปด้วยโรคหัวใจหลังจากที่พยายามช่วยเธอแต่ไม่สำเร็จ วีลเลอร์ป่วยด้วยโรคไต และเสียชีวิตลงที่สถานพักฟื้นในเมืองแบทเทิลครีก รัฐมิชิแกน เมือวันที่ 5 กันยายน ค.ศ. 1927

## วีธีวีลเลอร์
ในฐานะผู้นำของสันนิบาตต่อต้านการขายสุรา วีลเลอร์ได้พัฒนารูปแบบการเคลื่อนไหวที่ต่อมาเรียกกันว่า "วีธีวีลเลอร์" หรือ "แบบวีลเลอร์"  (Wheelerism) ซึ่งมุ่งเป้าหมายไปยังประเด็นเพียงข้อเดียว และพึ่งพาสื่อมวลชนในการชักจูงนักการเมืองให้เชื่อว่าแนวคิดของสันนิบาตต่อต้านการขายสุราได้รับการสนับสนุนจากประชาชนจำนวนมาก กลยุทธ์ของวิธีวีลเลอร์ยังรวมไปถึงการชักจูงผู้มีอำนาจโดยตรงด้วยวิธีการต่าง ๆ เช่น ข่มขู่ว่าจะถอนการสนับสนุนการรณรงค์หาเสียง สนับสนุนและให้เงินทุนแก่คู่แข่ง และเปิดเผยข้อมูลอื้อฉาวเพื่อให้ได้มาซึ่งการสนับสนุนในการจำกัดการขายสุรา

## ดูเพิ่ม
* การห้ามสุราในสหรัฐ

## อ้างอิง

## แหล่งข้อมูลอื่น

*Wayne Wheeler (Westerville Public Library)
* Ancestry of Wayne Bidwell Wheeler
* 

หมวดหมู่:นักเคลื่อนไหวชาวอเมริกัน
อัน ยู-จิน

**อัน ยู-จิน** (; เกิด 1 กันยายน ค.ศ. 2003) รู้จักกันดีในชื่อ **ยูจิน** เป็นนักร้องชาวเกาหลีใต้ เธอเป็นหัวหน้าวงเกิร์ลกรุปเกาหลีใต้ไอฟ์ สังกัดสตาร์ชิปเอนเตอร์เทนเมนต์ และอดีตสมาชิกของเกิร์ลกรุปเกาหลีใต้–ญี่ปุ่นไอซ์วัน

## ชีวิตในวัยเด็ก
ยูจินเกิดเมื่อวันที่ 1 กันยายน ค.ศ. 2003 เธอเข้าเรียนที่โรงเรียนศิลปะการแสดงแห่งกรุงโซล ออฟเดอะเรคอร์ดเปิดเผยในปี ค.ศ. 2019 ว่ายูจินได้ลาออกจากโรงเรียนเพื่อมุ่งเน้นไปที่ชีวิตไอดอลของเธอและกิจกรรมวงไอซ์วันและจะเรียนต่อที่บ้าน

## อาชีพ
### ค.ศ. 2018–ปัจจุบัน: ''พรอดิวซ์โฟร์ตีเอต'', ไอซ์วัน, กิจกรรมเดี่ยว, ไอบึ

ตั้งแต่วันที่ 15 มิถุนายน ถึง 31 สิงหาคม ค.ศ. 2018 เป็นตัวแทนของสังกัดสตาร์ชิปเอนเตอร์เทนเมนต์ ร่วมกับชัง ว็อน-ย็องและโช กา-ฮย็อน ในรายการ*[[พรอดิวซ์โฟร์ตีเอต]]* ซึ่งในที่สุดเธอก็ได้อันดับที่ 5 และได้เปิดตัวกับวงไอซ์วัน และเมื่อวันที่ 29 ตุลาคม ค.ศ. 2018 วงได้เปิดตัวอีพี (EP) ครั้งแรกในชื่อ *[[คัลเลอร์ไรซ์]]* โดยมี "ลาวีอ็องโรซ" เป็นซิงเกิลหลัก

ไม่กี่เดือนหลังจากที่เธอเปิดตัวกับไอซ์วัน ยูจินได้เข้าร่วมการแข่งขันร้องเพลงในรายการ *[[King of Mask Singer]]* เธอเป็นผู้เข้าแข่งขันที่อายุน้อยที่สุดในประวัติศาสตร์ของรายการ ด้วยอายุ 15 ปี 99 วัน

มีการประกาศว่ายูจินจะเป็นนักแสดงในเรื่อง My Little Television V2 ทางช่องเอ็มบีซีร่วมกับคิม กู-รา อย่างไรก็ตาม เธอถูกถอดออกจากการคัดเลือกตั้งแต่ตอนที่ 34 เนื่องจากการตรวจสอบการจัดการโหวตของเอ็มเน็ต ตั้งแต่มีนาคม ค.ศ. 2021 ถึงมีนาคม ค.ศ. 2022 ยูจินได้เป็นพิธีกรรายการ*[[อินกีกาโย]]* ร่วมกับซองชาน วงเอ็นซีที และจีฮุน วงเทรเชอร์

หลังจากที่ไอซ์วันยุบวงในเดือนเมษายน 2021 เธอและว็อนย็องเพื่อนร่วมวงก็กลับมาเป็นเด็กฝึกของสตาร์ชิป วันที่ 1 พฤศจิกายน 2021 สตาร์ชิปเอนเตอร์เทนเมนต์ประกาศว่ายูจินและว็อนย็องจะเปิดตัวเกิร์ลกรุปวงใหม่ในชื่อไอฟ์ในวันที่ 1 ธันวาคม 2021 โดยไอฟ์เป็นกลุ่มแรกของค่ายตั้งแต่เปิดตัวคราวิตีในเดือนเมษายน 2020 และเป็นเกิร์ลกรุปกลุ่มแรกนับตั้งแต่เปิดตัวคอสมิกเกิลส์ในเดือนกุมภาพันธ์ 2016 ยูจินและว็อนย็องเป็นสมาชิกสองคนแรกของไอฟ์ที่ได้รับการเปิดเผย และกลุ่มเปิดตัวด้วยซิงเกิลอัลบั้มชุดแรก*[[อีเลฟเวน]]*

ในปี 2022 ยูจินเป็นผู้อภิปรายในรายการเรียลลิตี "การเอาชีวิตรอดทางทหาร" *[[Steel Troops]]* ฤดูกาลที่สอง และในปีนั้น ยูจินยังออกรายการวาไรตี *Earth Arcade* ของทีวีเอ็น ร่วมกับมีมีวงโอมายเกิร์ล, อี ย็อง-จี และอี อึน-จี

## ผลงานเพลง

### ซิงเกิลโปรโมต

### เครดิตการแต่งเพลง
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น

## ผลงานการแสดง
### รายการโทรทัศน์

### พิธีกร

### มิวสิกวิดีโอ

### ปรากฏตัวในมิวสิกวิดีโอ

## หมายเหตุ

## อ้างอิง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:ไอดอลหญิงชาวเกาหลีใต้
หมวดหมู่:นักร้องป็อปหญิงชาวเกาหลีใต้
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ผู้เข้าแข่งขันพรอดิวซ์โฟร์ตีเอต
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:สมาชิกของไอซ์วัน
หมวดหมู่:บุคคลจากช็องจู
หมวดหมู่:สมาชิกของไอฟ์
หมวดหมู่:ศิษย์เก่าจากโรงเรียนศิลปะการแสดงโซล
ไทระ โนะ มูเนโมริ

**ไทระ โนะ มูเนโมริ** (平 宗盛; 1690 - 19 กรกฎาคม 1728) ทายาทผู้สืบทอดตำแหน่งของ ไทระ โนะ คิโยโมริ และหนึ่งในผู้บัญชาการของ ตระกูลไทระ ใน สงครามเก็มเป

เมื่อบิดาของเขา ไทระ โนะ คิโยโมริ สิ้นใจบนเตียงนอน เขาได้ทำตามความปราถนาสุดท้ายของเขา ด้วยการแต่งตั้งให้อำนาจการปกครองตระกูลทั้งหมดอยู่ในมือของ มูเนโมริ ส่วนบุตรชายคนโตของเขา ชิเงะโมะริ เสียชีวิตไปเมื่อสองปีก่อนหน้า มูเนโมริ จึงกลายเป็นลำดับต่อไปในการสืบทอดตำแหน่ง 

ในปี พ.ศ. 1726 ตระกูลคู่แข่งคือ ตระกูลมินาโมโตะ กำลังมีอำนาจ มินาโมโตะ โนะ โยชินากะ และ มินาโมโตะ โนะ ยูกิอิเอะ ได้เข้าปิดล้อมราชธานีอย่าง เกียวโต ตามด้วยการเปลี่ยนข้างของ จักรพรรดิโกะ-ชิระกะวะ ไปทางฝั่งมินาโมโตะ มูเนโมรินำกองกำลังของเขาหนีออกจากราชธานีไปทางตะวันตก พร้อมกับยุวจักรพรรดิ จักรพรรดิอันโตะกุ ในเดือนกันยายนปีเดียวกันตระกูลไทระตั้งราชสำนักชั่วคราวที่ ยาชิมะ บน เกาะคีวชู

มูเนโมริออกรบในสงครามทุกครั้ง อาทิ ยุทธนาวีที่ดันโนะอุระ ในปี พ.ศ. 1728 เมื่อเขายอมถูกจับกุมตัวเพื่อแลกเปลี่ยนและปกป้องยุวจักรพรรดิ โชกุนหญิงตอบแทนครั้งสุดท้าย ให้เขาเป็นซามูไรนิรนามตลอดไป เหลือแค่เพียงความทรงจำระหว่างเขากับเธอ.

## อ้างอิง

* Turnbull, Stephen (1998). 'The Samurai Sourcebook'. London: Cassell & Co.

หมวดหมู่:ซามูไร
หมวดหมู่:ตระกูลไทระ
หมวดหมู่:บุคคลในยุคเฮอัง
วัดหนองเจริญธรรม

**วัดหนองเจริญธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองกระทุ่ม อำเภอกำแพงแสน จังหวัดนครปฐม มีเนื้อที่ 23 ไร่ 1 งาน 79 ตารางวา โดยมีพระครูสมุห์ไพทูรย์  สิริภฺทโท ดร.เป็นเจ้าอาวาส จุดเด่นของวัด คือ พระพุทธโคดมองค์ใหญ่เป็นที่กราบไหว้ของชาวบ้านในปัจจุบัน

วัดหนองเจริญธรรม เดิมพื้นที่นี้เป็นป่าไม้เบญจพรรณและมีหนองน้ำ ชาวบ้านส่วนใหญ่ทำไร่ยาสูบ ปลูกฝ้าย ต่อมากำนันเพิ่ม วิริยะช่วงโชติ ได้พิจารณาเห็นว่าที่บริเวณนี้เหมาะสมแก่การสร้างวัด จึงสอบถามชาวบ้านและได้รับการสนับสนุนด้วยดี จึงช่วงกันสละทรัพย์สร้างที่พักสงฆ์ก่อน และคณะได้เดินทางไปหาหลวงพ่อเปิ่น วัดบางพระ เพื่อขอให้ส่งพระสงฆ์มาอยู่และหลวงพ่อได้ส่งพระฉลอง ปภสฺญโร มาอยู่และได้ดำเนินก่อสร้างที่พักสงฆ์ จนขอตั้ง **สำนักสงฆ์บ้านหนองเขมร** เพื่อให้ตรงกับชื่อหมู่บ้าน แต่พระฉลอง ปภสฺญโร อยู่เป็นเจ้าสำนักได้ 3 ปี ก็มรณภาพ

จนกระทั่ง พ.ศ. 2551 กำนันบุญสิทธิ์ สุวรรณชีพ และชาวบ้านได้พบกับพระครูสมุห์ไพทูรย์  สิริภฺทโท ดร.ซึ่งเป็นพระธุดงค์ จึงนิมนต์มาอยู่ที่สำนักสงฆ์บ้านหนองเขมร และได้ซื้อที่ดินเพิ่ม 6 ไร่ 1 งาน  79 ตารางวา และได้ดำเนินการสร้างกุฏิ หอฉัน ศาลาการเปรียญ หอระฆัง ศาลาธรรมสังเวช เมรุ และอุโบสถ จนได้รับการยกฐานะเป็น "วัดหนองเจริญธรรม" เมื่อ พ.ศ. 2552 วัดได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2557

## อ้างอิง

หนองเจริญธรรม
วัดรัตนรังสี

**วัดรัตนรังสี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงมะเดื่อ อำเภอเมืองนครปฐม จังหวัดนครปฐม

วัดรัตนรังสี เดิมเป็น **สำนักสงฆ์หนองแขม-หนองจอก** ซึ่งมีหลวงพ่อไสว วชิรวํโส ท่านได้จัดการซื้อที่ดินจำนวน 6 ไร่เศษ ทำเป็นที่พักสงฆ์และสำนักสงฆ์ตามลำดับ ได้สร้างศาลาการเปรียญ 1 หลัง หอระฆัง 1 หลัง กุฏิสงฆ์จำนวน 9 หลัง วิหาร 1 หลัง ปัจจุบันวิหารหลังนี้ได้รื้อถอนไปแล้ว หลวงพ่อไสวได้ดูแลสำนักสงฆ์ระหว่างปี พ.ศ. 2538–2540 ท่านได้อาพาธและมรณภาพลง ก่อนมรณภาพท่านได้สั่งญาติโยมให้พระมหาทองสุข สุทฺธสีโล จากวัดหัวคู้ อำเภอบางเสาธง จังหวัดสมุทรปราการ มาดูแลสำนักสงฆ์แทนท่าน แต่ท่านเจ้าอาวาสวัดหัวคู้ปฏิเสธอยู่หลายครั้ง แต่ภายหลังเห็นถึงความตั้งใจจริงของชาวบ้านจึงอนุญาต เมื่อพระมหาทองสุขมาอยู่ที่สำนักสงฆ์ ท่านได้ขออนุญาตสร้างวัดเมื่อ พ.ศ. 2542 จนได้รับการจัดตั้งเป็นวัดเมื่อวันที่ 27 เมษายน พ.ศ. 2545 และได้ทำการแต่งตั้งพระมหาทองสุข สุทฺธสีโล เป็นเจ้าอาวาสตั้งแต่วันที่ 1 มีนาคม พ.ศ. 2546 วัดได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552

พระมหาทองสุขได้จัดการซื้อที่ดินเพิ่มอีก 7 ไร่เศษ รวมกับพื้นที่เดิมอีก 6 ไร่เศษ วัดรัตนรังสีจึงมีเนื้อที่รวม 13 ไร่ 2 งาน 5.85 ตารางวา และได้ดำเนินการสร้างอุโบสถ 1 หลัง กุฏิสงฆ์ 2 หลัง กำแพงแก้วอุโบสถ เมรุ 1 หลัง และอื่น ๆ

## อ้างอิง

รัตนรังสี
อภิชัย เตชะอุบล

**อภิชัย เตชะอุบล** (เกิด 26 พฤษภาคม พ.ศ. 2499) เป็นนักการเมืองชาวไทย ตำแหน่งรองหัวหน้าพรรคพลังประชารัฐ อดีตสภาผู้แทนราษฎรไทย แบบบัญชีรายชื่อ สังกัดพรรคประชาธิปัตย์ และอดีตเหรัญญิกพรรคประชาธิปัตย์

## ประวัติ
อภิชัย เตชะอุบล หรือเสี่ยโต เกิดเมื่อวันที่ 26 พฤษภาคม พ.ศ. 2499 จบการศึกษาปริญญาตรี บริหารธุรกิจ จากสหรัฐอเมริกา และรัฐศาสตร์การปกครอง จากมหาวิทยาลัยรามคำแหง ปริญญาโท รัฐศาสตร์ (การปกครอง) จากมหาวิทยาลัยรามคำแหง และปริญญาเอกด้านการบริหารธุรกิจและการจัดการจากมหาวิทยาลัยรามคำแหง

## การทำงาน
### ด้านธุรกิจ
อภิชัย เตชะอุบล เป็นเจ้าของธุรกิจ บมจ.เจซีเค อินเตอร์เนชั่นแนล หรือ JCK (เดิม บมจ. ไทยพัฒนาโรงงานอุตสาหกรรม หรือ TFD) ประกอบธุรกิจโรงงานสำเร็จรูปหรือแวร์เฮาส์ ในนิคมอุตสาหกรรม และพัฒนาอสังหาริมทรัพย์ และ บมจ.เจซีเค ฮอสพิทอลลิตี้ หรือ JCKH (เดิม บมจ. ฮอท พอท หรือ HOTPOT) ประกอบธุรกิจอาหารเป็นหลักในตราสินค้า ฮอทพอท ไดโดมอน ร้านอาหารจีน Zheng Dou ร้านอาหารอิตาเลียน Signor Sassi เป็นต้น

### ด้านการเมือง
### พรรคประชาธิปัตย์
อภิชัย เตชะอุบล เข้าร่วมงานกับพรรคประชาธิปัตย์ โดยได้รับแต่งตั้งเป็นผู้ช่วยรัฐมนตรี ในปี 2552 - 2554 และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อในลำดับที่ 64 แต่ไม่ได้รับการเลือกตั้ง ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครในแบบบัญชีรายชื่อ ลำดับที่ 18 โดยได้รับเลือกตั้งเป็นสมาชิกสภาผู้แทนราษฎรสมัยแรก และเขาได้รับแต่งตั้งให้ดำรงตำแหน่งเหรัญญิกพรรคประชาธิปัตย์ ต่อมาในเดือนมีนาคม พ.ศ. 2563 นายอภิชัยยื่นขอลาออกจากตำแหน่งเหรัญญิกพรรค แต่ยังคงเป็นสมาชิกพรรค

ในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564 อภิชัย เตชะอุบล เป็น 1 ใน 3 ส.ส.ของพรรคประชาธิปัตย์ ที่งดออกเสียงในการลงมติไว้วางใจ จุรินทร์ ลักษณวิศิษฏ์ หัวหน้าพรรคประชาธิปัตย์ และหลังจากนั้นก็ไม่ได้เข้าร่วมกิจกรรมกับพรรคประชาธิปัตย์ กระทั่งวันพุธที่ 16 มีนาคม พ.ศ. 2565 นายอภิชัยได้ให้สัมภาษณ์กับผู้สื่อข่าวว่าได้เตรียมยื่นหนังสือลาออกจากการเป็นสมาชิกพรรคประชาธิปัตย์ในวันพฤหัสบดีที่ 17 มีนาคม พ.ศ. 2565 เวลา 9 นาฬิกา และเตรียมไปยื่นสมัครเป็นสมาชิกพรรคพลังประชารัฐในวันเดียวกันพร้อมกับเปิดตัวในเวลา 16 นาฬิกา ณ ที่ทำการพรรคพลังประชารัฐ อาคารรัชดาวัน

### พรรคพลังประชารัฐ
นายอภิชัยและนาย อรรถวุฒิ เตชะอุบล บุตรชายของนายอภิชัยได้ร่วมงานแถลงข่าวเปิดตัวเป็นสมาชิกพรรคพลังประชารัฐอย่างเป็นทางการ เมื่อวันพฤหัสบดีที่ 17 มีนาคม พ.ศ. 2565  และเขาได้รับแต่งตั้งเป็นผู้อำนวยการเลือกตั้งสมาชิกสภากรุงเทพมหานคร (สก.) ของพรรคพลังประชารัฐ ในปี 2565 ต่อมาในวันที่ 27 พฤศจิกายน พ.ศ. 2567 นายอภิชัยได้ยื่นหนังสือลาออกจากการเป็นสมาชิกพรรคทำให้พ้นจากตำแหน่งรองหัวหน้าพรรคโดยทางพรรคได้รับทราบหนังสือลาออกในวันที่ 29 พฤศจิกายน พ.ศ. 2567

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:พรรคพลังประชารัฐ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักธุรกิจอสังหาริมทรัพย์
โคกูระ

[thumb|[ปราสาทโคกูระ]]
[thumb|[สถานีรถไฟโคกูระ]]
[thumb|upright|[อิเซตัน ห้างสรรพสินค้า, โคกูระ]]
thumb|ตราของโคกูระ
**โคกูระ** () เป็นเมืองปราสาทโบราณและศูนย์กลางของคิตะกีวชู

## ประวัติศาสตร์
### ยุคเอโดะ

### ยุคเมจิ
หลังจากสิ้นสุดการปกครองของรัฐบาลโชกุนโทกูงาวะ โคกูระได้กลายเป็นส่วนหนึ่งของจังหวัดโคกูระ เมื่อมีการประกาศใช้ระบบเทศบาลนคร เมือง และหมู่บ้าน โคกูระเป็นหนึ่งใน 25 เมืองในจังหวัดโคกูระ ซึ่งต่อมาได้ยุบรวมเข้ากับจังหวัดฟูกูโอกะ และเมืองโคกูระก็ได้รับการยกฐานะเป็นนครใน ค.ศ. 1900

### สงครามโลกครั้งที่สอง
วันที่ 9 สิงหาคม ค.ศ. 1945 เครื่องบินบี-29 จะนำแฟตแมนมาทิ้งระเบิดที่เมืองโคกูระ แต่เมืองโคกูระกลับมีหมอกควันหนาแน่น จึงได้ตัดสินใจตรงไปเป้าหมายที่สองคือนางาซากิแทน เหตุการณ์นี้จึงถูกเรียกว่า "ปาฏิหาริย์เมืองโคกูระ"

### หลังสงคราม
เมื่อมีการจัดตั้งนครคิตะกีวชูขึ้นใน ค.ศ. 1963 นครโคกูระก็ได้ถูกแบ่งออกเป็นเขตโคกูระคิตะทางตอนเหนือ และเขตโคกูระมินามิทางตอนใต้

## ผู้อยู่อาศัยที่มีชื่อเสียง
*เซย์โช มัตสึโมโตะ – นักเขียน
*มิยาโมโตะ มูซาชิ – นักดาบและโรนิง
*โมริ โอไก – แพทย์, นักแปลภาษา, นักเขียนนวนิยาย และ กวี
*เท็ด ฟูจิตะ – นักอุตุนิยมวิทยา

## บุคคลสำคัญที่เกิดในโคกูระ
* สึกาซะ โฮโจ, นักวาดมังงะ
* เลอิจิ มัตซึโมโตะ, นักวาดมังงะ
* มาสึมิ มิตซุย, 10th Battalion, CEF.
* ลินดา ยามาโมโตะ, นักร้อง และ ไอดอลเจป็อป
* ซาโตรุ โนมูระ, เจ้าพ่อยากูซ่า, ผู้นำของคุโด-ไค

## ดูเพิ่ม
* การทิ้งระเบิดปรมาณูที่ฮิโรชิมะและนางาซากิ

## อ้างอิง

หมวดหมู่:การทิ้งระเบิดปรมาณูที่ฮิโรชิมะและนางาซากิ
หมวดหมู่:คิตะกีวชู
วัดเกตุประภา

**วัดเกตุประภา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินตั้งวัดเนื้อที่ 12 ไร่ 2 งาน

วัดเกตุประภาสร้างเมื่อประมาณ พ.ศ. 2477 โดยมีโยมเกตุ วิเทศผล บริจาคที่ดินประมาณ 10 ไร่ และริเริ่มสร้างวัด ต่อมาโยมหนวนถวายให้วัดอีกประมาณ 2 ไร่เศษ และประชาชนช่วยกันบริจาคทรัพย์สร้างเสนาสนะและสิ่งก่อสร้างต่าง ๆ ได้ขนานนามวัดว่า "วัดเกตุประภา" เพื่อเป็นเกียรติอนุสรณ์แก่โยมเกตุผู้ริเริ่มสร้างวัดคนแรก แต่ชาวบ้านนิยมเรียกว่า **วัดกลางคลองหก** วัดได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485 เขตวิสุงคามสีมากว้าง 30 เมตร ยาว 40 เมตร ประกอบพิธีผูกพัทธสีมาเมื่อ พ.ศ. 2496 ด้านการศึกษา ทางวัดได้ให้ทางราชการตั้งโรงเรียนในพื้นที่วัด

อาคารเสนาสนะ ได้แก่ อุโบสถหลังใหม่กว้าง 7.40 เมตร ยาว 24 เมตร สร้างเมื่อ พ.ศ. 2521 เป็นอาคารคอนกรีตเสริมเหล็ก กุฏิสงฆ์จำนวน 9 หลัง หอสวดมนต์ ศาลาการเปรียญ ปูชนียวัตถุมีพระประธานในอุโบสถแบบสุโขทัย หน้าตักกว้าง 49 นิ้ว พระพุทธรูปปางต่าง ๆ ที่ประดิษฐานอยู่ในอุโบสถอีก 4 องค์ อยู่ที่หอสวดมนต์ 4 องค์ ศาลาการเปรียญ 1 องค์ รวมทั้งหมด 10 องค์

## รายนามเจ้าอาวาส
* พระเฮง 
* พระสมุห์ วงษ์ 
* พระเคลือบ 
* พระเชื้อ 
* พระอธิการประสิทธิ์ 
* พระอธิการเมื้อ 
* พระอธิการเพี้ยน 
* พระอธิการขาบ ขนฺติธโร 
* พระอธิการบรรจบ วิสุทธสีโร 
* พระครูประโชติพัฒนคุณ 
* พระครูสังฆรักษ์ เฉลียง กิตฺติคุโณ 
* พระครูโอภาสธรรมมงคล (มงคล มงฺคลิโก) 

## อ้างอิง

เกตุประภา
สงครามทาสครั้งที่สาม

**สงครามทาสครั้งที่สาม** ยังถูกเรียกโดยพลูทาร์กว่า **สงครามกลาดิอาตอร์** และ**สงครามสปาร์ตากุส** เป็นครั้งสุดท้ายในเหตุการณ์ของการก่อกบฎของเหล่าทาสต่อสาธารณรัฐโรมัน เป็นที่รู้จักกันคือ สงครามทาส  ซึ่งครั้งที่สามเป็นเพียงครั้งเดียวที่คุกคามมาถึงกรุงโรม ใจกลางของอิตาลี เป็นเรื่องที่น่าตื่นตระหนกอย่างยิ่งสำหรับกรุงโรมเพราะดูเหมือนว่ากองทัพทหารจะไม่มีอำนาจในการปราบปราม

การก่อกบฎได้เริ่มต้นขึ้นในปี 73 ก่อนคริสตกาล ด้วยการหลบหนีของเหล่าทาสกลาดิอาตอร์ราว 70 คน จากโรงเรียนกลาดิอาตอร์ในคาปัว พวกเขาสามารถเอาชนะกองกำลังทหารโรมันจำนวนเล็กน้อยที่ถูกส่งมาเพื่อจับกุมพวกเขาให้กลับไป ภายในสองปี พวกเขาได้มีคนมาเข้าร่วมจำนวน 120,000 คน โดยมีทั้งผู้ชาย ผู้หญิง และเด็ก เหล่าชายฉกรรจ์ของกลุ่มนี้เป็นกองกำลังติดอาวุธที่มีประสิทธิภาพอย่างน่าประหลาดใจ ซึ่งแสดงให้เห็นเรื่อย ๆ มาว่าพวกเขาสามารถต้านทานหรือเอาชนะทหารโรมัน จากกองลาดตระเวนท้องถิ่นในแคว้นคัมปาเนีย กองทหารอาสาสมัครของโรมัน และแม้แต่กระทั่งกองทหารลีเจียนโรมันที่ถูกฝึกมาภายใต้คำสั่งของกงสุล เหล่าทาสได้เดินทางไปทั่วอิตาลี ทำการบุกปล้นที่ดินและเมืองโดยไม่ถูกโทษ บางครั้งได้แตกแยกกระจัดกระจายกันไป แต่ได้ติดต่อกับผู้นำหลายคน รวมทั้งสปาร์ตากุส แม่ทัพที่เป็นนักสู้กลาดิอาตอร์ที่มีชื่อเสียงโด่งดัง 

วุฒิสภาโรมันได้เริ่มตื่นตระหนกมากขึ้นเรื่อย ๆ เมื่อการปล้นสะดมและความสำเร็จทางทหารอย่างต่อเนื่องของกองทัพทาส ในท้ายที่สุด ฝ่ายโรมันก็ได้มีกองทัพจำนวนแปดลีเจียนภายใต้การนำที่แข็งกร้าว แต่มีประสิทธิภาพของมาร์กุส ลิกินิอุส กรัสซุส สงครามได้จบลงในปี 71 ก่อนคริสตกาล ภายหลังจากการสู้รบอันยาวนานและดุเดือด ก่อนที่กองทหารลีเจียนของกรัสซุลและคิดว่ากองทหารลีเจียนของปอมปีย์และมาร์กุส เทเรนิตุส วาร์โร ลูซูลุสที่กำลังเคลื่อนทัพเข้ามาเพื่อโอบล้อมพวกเขาเอาไว้ กองทัพของสปาร์ตากุสได้เปิดฉากเข้าปะทะอย่างเต็มกำลังกับกองทหารลีเจียนของกรัสซุสจนพ่ายแพ้อย่างย่อยยับ ในเหล่าบรรดาผู้รอดชีวิตมีจำนวนประมาณ 6,000 คน ซึ่งถูกจับกุมและถูกประหารชีวิตด้วยการตรึงไม้กางเขนตามทางแอปเปียน เวย์ (Appian Way) 

เรื่องราวของการก่อกบฏของพลูทาร์กได้ชี้ให้เห็นว่า เหล่าทาสเพียงแค่ต้องการหลบหนีไปสู่อิสรภาพและออกจากดินแดนโรมันโดยไปทางซิซาลไพน์ กอล (Cisalpine Gaul) แอปเปียนและฟอลรุสได้อธิบายถึงการก่อกบฎว่าเป็นสงครามการเมืองซึ่งเหล่าทาสมีความตั้งใจจะเข้ายึดกรุงโรม สงครามทาสครั้งที่สามนั้นมีผลกระทบที่สำคัญและแผ่ไปไกลต่อประวัติศาสตร์ในวงกว้างของกรุงโรม ปอมปีย์และกรัสซุสต่างใช้ประโยชน์จากความเร็จในครั้งนี้เพื่อพัฒนาอาชีพทางการเมืองโดยใช้เสียงโห่ร้องไชโยของสาธารณชนและการคุกคามโดยนัยของกองทหารลีเจียนของพวกเขาให้เป็นประโยชน์ เพิ่อที่จะครอบงำการเลือกตั้งตำแหน่งกงสุส เมื่อปี 70 ก่อนคริสตกาล การกระทำของพวกเขาในฐานะกงสุสได้ทำการโค่นล้มสถาบันทางการเมืองของโรมันอย่างมาก และมีส่วนร่วมในการเปลี่ยนแปลงจากสาธารณรัฐโรมันมาเป็นจักรวรรดิโรมัน

หมวดหมู่:สาธารณรัฐโรมัน
วัดสี่แยกราษฎร์บำรุง

**วัดสี่แยกราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม มีเนื้อที่ 18 ไร่ 20 ตารางวา ปัจจุบันมีพระครูใบฎีกา ชาญ ปญฺญาโพธิสุวณฺโณ เป็นเจ้าอาวาส

วัดสี่แยกราษฎร์บำรุงสร้างเมื่อ พ.ศ. 2300 และได้ร้างไปเป็นเวลานาน ผู้บริจาคที่ดินจำนวน 7 ไร่ 20 วา ได้สร้างวัดต่อมา คือ นายชื่น นางแสง จันทรรอด จัดสร้างเป็นสำนักสงฆ์ สร้างศาลาการเปรียญ 1 หลัง และกุฏิสงฆ์ เมื่อ พ.ศ. 2481 วัดมีคลองขนาบ 2 ด้าน ทิศใต้ติดกับคลองขุดเล็ก และทิศตะวันตกติดกับคลองบางแค วัดตั้งอยู่ตรงสี่แยกที่คลองทั้งสองตัดกัน จึงชื่อว่า **วัดสี่แยก** วัดได้รับพระราชทานวิสุงคามสีมาเมื่อ พ.ศ. 2481

อาคารเสนาสนะ ได้แก่ อุโบสถทรงไทยไม้สัก กุฏิสงฆ์ หอฉัน และกุฏิเจ้าอาวาสเรือนไม้ ทรงไทย ปูชนียวัตถุ ได้แก่ พระพุทธรูปหล่อปางมารวิชัยประจำอุโบสถ เป็นพรประธาน และพระปั้นปางอุ้มบาตร สูงตั้งแต่พระบาทถึงพระเกตุ 180 เซนติเมตร

## อ้างอิง

สี่แยกราษฎร์บำรุง
วัดสี่แยกเจริญพร

**วัดสี่แยกเจริญพร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองกระทุ่ม อำเภอกำแพงแสน จังหวัดนครปฐม ปัจจุบันมีพระครูปฐมสาธุวัฒน์ หรือพระอาจารย์เทพ คณิศร ฐิตสาโร ดำรงตำแหน่งเจ้าอาวาสเป็นลำดับที่ 8 ของวัด

วัดสี่แยกเจริญพรเริ่มก่อตั้งเป็นสำนักสงฆ์ เมื่อปี พ.ศ. 2518 โดยมีชื่อว่า สำนักสงฆ์หนองขโมย ซึ่งตั้งชื่อตามชื่อหมู่บ้านในสมัยนั้นที่มีชื่อหมู่บ้านว่าบ้านหนองขโมย มีหลวงพ่อสิงหล ฐิตธมฺโม เป็นเจ้าสำนักสงฆ์ สำนักสงฆ์หนองขโมยในสมัยนั้น ตั้งอยู่บนที่ดินประมาน 11 ไร่เศษ โดยได้รับบริจาคจาคผู้มีจิตศรัทธาหลายรายด้วยกัน ได้แก่ คุณมิ คุณกวี คงมาและครอบครัว บริจาคที่ดินจำนอน 2 ไร 2 งาน 84 ตารางวา คุณสุชาติ บัวแสงจันทร์และครอบครัวบริจาคที่ดิน 6 ไร่ 1 งาน 74 ตารางวาและคุณตริตรอง คุณทองม้วน น้อยศรีและครอบครัว บริจาค 2 ไร 3 งาน 15 ตารางวา ในพื้นที่ดินของสำนักสงฆ์มีกุฏิไม้หลังเล็ก ๆ ที่สร้างโดยการนำของหลวงพ่อสิงหล ฐิตธมฺโม พร้อมด้วยชาวบ้านของหมู่บ้านหนองขโมย สมัยนั้นสำนักสงฆ์ตั้งอยู่ที่หมู่ 5 ตำบลทุ่งลูกนก อำเภอกำแพงแสน จังหวัดนครปฐม ต่อมาได้มีการแยกตำบลออกมาเป็นตำบลหนองกระทุ่ม

ต่อมานายเล็ก คงแจ่มและชาวบ้าน ได้ยื่นขอจัดตั้งสำนักสงฆ์หนองขโมยขึ้นเป็นวัด จนเมื่อวันที่ 30 ตุลาคม 2528 ได้มีประกาศจากกระทรวงศึกษาธิการจัดตั้งให้เป็นวัด โดยใช้ชื่อว่า "วัดสี่แยกเจริญพร" (ตามประกาศราชกิจจานุเบกษา เล่ม 102 ตอนที่ 176 วันที่ 26 พฤศจิกายน 2528 หน้า 5771) และได้รับพระราชทานวิสุงคามสีมาเมื่อวันที่ 8 สิงหาคม 2556

อุโบสถหลังแรกไม่มีการควบคุม รวมทั้งมีการเปลี่ยนช่างก่อสร้างหลายชุดทำให้โบสถ์ไม่ได้สัดส่วน โดยเฉพาะส่วนที่เป็นหลังคาไม่สมส่วน เมื่อปรับปรุงแบบครั้งแรกก็ไม่สามารถสร้างต่อได้ โดยเฉพาะปัญหาเรื่องน้ำรั่ว จึงต้องรื้อส่วนที่เป็นหลังคาโบสถ์ออกทั้งหมด พร้อมกับเปลี่ยนรูปแบบช่อฟ้า หางหงส์ รวมทั้งใบระกาเป็นสเตนเลสทั้งหมด ปูชนียวัตถุที่สำคัญ คือ  พระประธานในอุโบสถ หลวงปู่หลิวนั่งพญาเต่าเผือกพระสมเด็จองค์ปฐม ทรงเครื่องจักรพรรดิ มี 2 องค์ พระสังกัจจายน์นั่งพญาเต่าเรือน และกันหาชาลี

## อ้างอิง

สี่แยกเจริญพร
สงครามอังกฤษ-สยาม

**สงครามอังกฤษ-สยาม** เป็นสงครามช่วงสั้น ๆ ที่เกิดขึ้นระหว่าง บริษัทอินเดียตะวันออกและอาณาจักรอยุธยาในปี พ.ศ. 2230–31 สยามประกาศสงครามกับบริษัทอังกฤษอย่างเป็นทางการในเดือนสิงหาคม พ.ศ. 2230 โดยไม่เคยมีการลงนามในสนธิสัญญาสันติภาพเพื่อยุติสงคราม

## อ้างอิง

หมวดหมู่:สงครามเกี่ยวข้องกับทวีปเอเชีย
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับอาณาจักรอยุธยา
หมวดหมู่:ความสัมพันธ์ทางการทหารไทย–สหราชอาณาจักร
หมวดหมู่:ประเทศไทยในปี พ.ศ. 2230
หมวดหมู่:ประเทศไทยในปี พ.ศ. 2231
ยูริฮนโจ

**ยูริฮนโจ** () เป็นนครในจังหวัดอากิตะ ประเทศญี่ปุ่น มีขนาดพื้นที่ทั้งสิ้น 1,209.60 ตารางกิโลเมตร เป็นเมืองที่มีขนาดพื้นที่ใหญ่ที่สุดในจังหวัดอากิตะ

## แหล่งข้อมูลอื่น

*เว็บไซต์ทางการ 

หมวดหมู่:นครในจังหวัดอากิตะ
ซิโนแว็ก ไบโอเทค

**ซิโนแว็ก ไบโอเทค** (จีน: 科兴控股生物技术有限公司, อังกฤษ: Sinovac Biotech) เป็นบริษัทชีวเภสัชภัณฑ์ของประเทศจีน มุ่งวิจัย พัฒนา ผลิต และจำหน่ายวัคซีนป้องกันโรคติดเชื้อ มีฐานอยู่ที่เขตไห่เตี้ยนนครปักกิ่ง บริษัทจดทะเบียนในตลาดหลักทรัพย์แนสแด็ก แต่มีการห้ามการซื้อขายหุ้นของบริษัทในเดือนกุมภาพันธ์ พ.ศ. 2562 เนื่องจากการแข่งขันที่ไม่เป็นมิตรเพื่อการควบคุมองค์กร (proxy fight)

## วัคซีน
วัคซีนที่ผลิตและออกวางจำหน่ายโดยซิโนแว็กได้แก่ วัคซีนตับอักเสบ เอ (Healive), วัคซีนรวมตับอักเสบ เอ และบี (Bilive), วัคซีนไข้หวัดใหญ่ (Anflu), วัคซีนไข้หวัดนก H5N1 (Panflu) และวัคซีนไข้หวัดใหญ่ H1N1 (Panflu.1)

ซิโนแว็กกำลังพัฒนาวัคซีนสำหรับโรคจากเชื้อเอนเทอโรไวรัส 71 และโรคพิษสุนัขบ้าในมนุษย์

### วัคซีนป้องกันโควิด-19

โคโรนาแว็ก เป็นวัคซีนโรคโควิด-19 แบบเชื้อตาย ซึ่งพัฒนาโดยบริษัทซิโนแว็ก อยู่ในระหว่างการทดลองทางคลินิกระยะที่ 3 ในบราซิล ชิลี อินโดนีเซีย ฟิลิปปินส์ และตุรกี

มีการใช้โคโรนาแว็กในการรณรงค์ฉีดวัคซีนในประเทศต่าง ๆ ในเอเชีย, อเมริกาใต้, อเมริกาเหนือ และยุโรป ภายในเดือนเมษายน พ.ศ. 2564 ซิโนแว็กมีกำลังการผลิต 2 พันล้านโดสต่อปี และส่งมอบได้ทั้งหมด 600 ล้านโดส ปัจจุบันมีการผลิตที่โรงงานหลายแห่งในจีน บราซิล และอียิปต์ เมื่อวันที่ 1 มิถุนายน พ.ศ. 2564 องค์การอนามัยโลกได้อนุมัติวัคซีนสำหรับใช้ในโครงการโคแวกซ์

## เหตุการณ์ที่เป็นที่วิจารณ์
ซิโนแว็ก ไบโอเทค เกี่ยวข้องกับคดีติดสินบนที่เกี่ยวกับองค์การเภสัชกรรมจีนในปี พ.ศ. 2559 อิ่น เว่ยตง () ผู้ก่อตั้งและประธานเจ้าหน้าที่บริหารของซิโนแว็ก ไบโอเทค ยอมรับว่าเขาติดสินบน อิ่ง หงจาง () อดีตรองผู้อำนวยการศูนย์ประเมินยาของสำนักงานคณะกรรมการอาหารและยาแห่งรัฐ และภรรยาของเขาระหว่างปี พ.ศ. 2545 ถึง 2554 โดยจ่ายเงินไปกว่า 550,000 หยวน เพื่อเร่งให้แผนกตรวจและอนุมัติวัคซีนสำหรับโรคตับอักเสบ เอ, ไข้หวัดนก และไข้หวัดใหญ่สายพันธุ์ เอ ที่พัฒนาโดยซิโนแว็กเร็วขึ้น  อิ่น เว่ยตง กล่าวในตอนนั้นว่าเจ้าหน้าที่เป็นผู้เรียกเงินสินบนจากเขา และเขาไม่สามารถปฏิเสธคำขอนี้ได้ ต่อมา อิ่ง หงจาง ถูกตัดสินให้มีความผิดจำคุก 10 ปี ในขณะที่ อิ่น เว่ยตง ได้รับการยกเว้นจากการดำเนินคดีโดยอัยการไม่สั่งฟ้องและกันไว้ในฐานะพยาน

## อ้างอิง

หมวดหมู่:ตราสินค้าจีน
หมวดหมู่:การวิจัยทางการแพทย์
หมวดหมู่:บริษัทยา
สันนิบาตอีโทเลียน

**สันนิบาตอีโทเลียน** () เป็นสมาพันธ์ชุมชนเผ่าและนคร กรีซโบราณที่มีศูนย์กลางอยู่ที่ภูมิภาคอีโทเลีย ทางตอนกลางของกรีซ สันนิบาตนี้อาจก่อตั้งช่วงต้นสมัยเฮลเลนิสต์เพื่อต่อต้านมาซิดอนและสันนิบาตอะเคียน การประชุมประจำปีสองครั้งจัดที่เทอร์มิกาและพาเนโตลิกา สันนิบาตอีโทเลียนยึดครองเดลฟีตั้งแต่ 290 ปีก่อนคริสตกาลและได้ดินแดนมากขึ้นเรื่อย ๆ จนสิ้นศตวรรษที่ 3 ก่อนคริสตกาล สันนิบาตก็ครอบครองตอนกลางของกรีซเกือบทั้งหมดยกเว้นแอตติกาและบีโอเชีย สันนิบาตในยุครุ่งเรืองที่สุดแผ่ขยายไปถึงโลคริส มาลิส โดโลเปส เธสซาลีบางส่วน โฟซิส และอะคาร์นาเนีย ช่วงปลายอำนาจ นครรัฐกรีกที่เข้าร่วมสันนิบาตอีโทเลียนได้แก่ แมนติเนอา ทีเจีย ฟิจาเลีย และซีโดเนีย

ยังไม่แน่ชัดว่าสันนิบาตอีโทเลียนถูกก่อตั้งในปีใด มีการเสนอว่าสันนิบาตถูกก่อตั้งโดยเอปามีโนนดัส แม่ทัพชาวธีบส์ใน 367 ปีก่อนคริสตกาล ขณะที่จอห์น ดี. เกรนเจอร์ นักประวัติศา่สตร์เชื่อว่าน่าจะก่อตั้งหลังจากนั้น ในช่วงพีลิปโปสที่ 2 แห่งมาเกโดนีอาเรืองอำนาจ ชาวอีโทเลียไม่ได้รับการยอมรับจากชาวกรีกอื่นในสมัยคลาสสิก โดยมองว่าพวกเขาป่าเถื่อน แต่กระนั้นสันนิบาตมีโครงสร้างบริหารจัดการที่ซับซ้อนและมีกองทัพที่ทัดเทียมกับนครรัฐกรีกอื่น ๆ สันนิบาตอีโทเลียนก้าวขึ้นมามีอำนาจนำในตอนกลางของกรีซในสมัยเฮลเลนิสต์และผนวกหลายนครรัฐเข้ามาอยู่ใต้อำนาจ ขณะเดียวกันก็สู้รบกับมาซิดอนและกลายเป็นพันธมิตรกับโรม ซึ่งนำไปสู่การพิชิตกรีซของโรมัน

## ประวัติ
ชาวอีโทเลียมีศูนย์กลางอยู่ที่เทอร์มอสมาตั้งแต่อย่างน้อยศตวรรษที่ 7 ก่อนคริสตกาล เริ่มแรกพวกเขาวางตัวเป็นกลางในสงครามเพโลพอนนีเซียน แต่เมื่อเอเธนส์พยายามบุกครองอีโทเลียใน 426 ปีก่อนคริสตกาล พวกเขาโต้กลับจนเอเธนส์ล่าถอย ระหว่างศตวรรษที่ 4 ก่อนคริสตกาล สันนิบาตอีโทเลียนให้การสนับสนุนนครรัฐที่มีอำนาจมากกว่าและได้รับอีโอลิส ดินแดนทางตะวันตกเฉียงเหนือของเอเชียน้อยจากธีบส์ใน 367 ปีก่อนคริสตกาล และนอแพกทอสจากพีลิปโปสที่ 2 แห่งมาเกโดนีอาใน 338 ปีก่อนคริสตกาล หลังพีลิปโปสที่ 2 สวรรคต ชาวอีโทเลียร่วมกับชาวธีบส์ต่อต้านอเล็กซานเดอร์มหาราช โอรสของพีลิปโปสที่ 2 แต่พ่ายแพ้ สันนิบาตเข้ากับเอเธนส์ในสงครามลาเมียน (323–322 ปีก่อนคริสตกาล) ที่อุบัติขึ้นหลังอเล็กซานเดอร์สวรรคต และต่อต้านมาซิดอนต่อในสงครามไดแอโดไค (322–281 ปีก่อนคริสตกาล) ต่อมาใน 279 ปีก่อนคริสตกาล ชาวอีโทเลียได้ชัยเหนือชาวกอลที่บุกครองกรีซ ชัยชนะนี้ทำให้พวกเขาได้รับการยอมรับจากชาวกรีกอื่นและมีโอกาสเข้าเป็นสมาชิกสันนิบาตแอมฟิกทีออนิก  220 ปีก่อนคริสตกาล สันนิบาตอีโทเลียนสู้กับราชอาณาจักรมาเกโดนีอาในสงครามโซเชียล (220–217 ปีก่อนคริสตกาล) ซึ่งจบลงด้วยสนธิสัญญาสันติภาพนอแพกทอส

สันนิบาตอีโทเลียนเป็นพันธมิตรกรีกกลุ่มแรกของสาธารณรัฐโรมัน ช่วยเหลือฝ่ายโรมันรบกับมาซิดอนในสงครามมาซิดอนครั้งที่หนึ่ง (215–205 ปีก่อนคริสตกาล) และร่วมกำราบพีลิปโปสที่ 5 แห่งมาเกโดนีอาในยุทธการที่ไซโนสเซฟาลีระหว่างสงครามมาซดอนครั้งที่สอง (200–197 ปีก่อนคริสตกาล) ภายหลังทั้งสองเป็นปรปักษ์กันเมื่อโรมรุกล้ำภูมิภาคกรีซมากขึ้น สันนิบาตอีโทเลียนอยู่ข้างพระเจ้าแอนทิโอคัสมหาราชในสงครามโรมัน–ซิลูซิด (192–188 ปีก่อนคริสตกาล) แต่ความปราชัยของพระเจ้าแอนทิโอคัสใน 189 ปีก่อนคริสตกาลทำให้สันนิบาตไม่อาจต้านทานทัพโรมัน และถูกบังคับให้ลงนามในสนธิสัญญาหย่าศึก สันนิบาตจึงสูญสิ้นอำนาจในที่สุด

## อ้างอิง

หมวดหมู่:กรีซโบราณ
หมวดหมู่:ประวัติศาสตร์กรีซ
หมวดหมู่:รัฐและดินแดนที่ก่อตั้งในศตวรรษที่ 4 ก่อนคริสตกาล
คิม ดง-ฮี

**คิม ดง-ฮี** (; เกิด 13 มิถุนายน พ.ศ. 2542) เป็นนักแสดงชาวเกาหลีใต้ภายใต้สังกัดเจวายพีเอนเตอร์เทนเมนต์ เขามีชื่อเสียงจากการแสดงในละครชุดทางโทรทัศน์ยอดนิยมของเกาหลีเรื่อง *[[Sky Castle|สกายแคตเซิล]]* (2019), *[[ธุรกิจปิดเกมแค้น]] * (2020), *[[A-TEEN|เอทีน]]* (2018), *[[A-TEEN 2|เอทีน 2]]* (2019) และละครต้นฉบับของเน็ตฟลิกซ์เรื่อง *[[Extracurricular (TV series)|Extracurricular]]* (2020)

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2542
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:บุคคลจากอันดง
บุนทอง จิดมะนี

**บุนทอง จิดมะนี** (; เกิดวันที่ 3 กรกฎาคม ค.ศ. 1949) เป็นนักการเมืองและสมาชิกพรรคประชาชนปฏิวัติลาวและเป็นอดีตผู้ว่าแขวงอุดมไซ ปัจจุบันดำรงตำแหน่งเป็นประธานฝ่ายอนุญาตในการสอบสวนของพรรคประชาชนปฏิวัติลาว ในการประชุมแห่งชาติครั้งที่ 10 เขาได้รับเลือกเป็นโปลิตบูโรพรรคประชาชนปฏิวัติลาว และยังคงรักษาตำแหน่งนี้อยู่ เขาดำรงตำแหน่งเป็นรองประธานาธิบดีลาวตั้งแต่วันที่ 22 มีนาคม ค.ศ. 2021

## อ้างอิง
### จำเพาะ

### บรรณานุกรม
*หนังสือ:*
* 

หมวดหมู่:ผู้ว่าแขวงอุดมไซ
หมวดหมู่:รัฐมนตรีของรัฐบาลลาว
หมวดหมู่:นักการเมืองพรรคประชาชนปฏิวัติลาว
หมวดหมู่:ไม่ทราบสถานที่เกิด (บุคคลที่ยังมีชีวิตอยู่)
เซ็นฮิเมะ

**เซ็นฮิเมะ** (千姫; 26 พฤษภาคม 2140 - 11 มีนาคม 2209) หรือ **ท่านหญิงเซ็น** เป็นธิดาคนโตของ โชกุน โทกูงาวะ ฮิเดตาดะ และภายหลังเป็นภรรยาของ โทโยโตมิ ฮิเดโยริ เธอแต่งงานอีกครั้งกับ ฮอนดะ ทาดาโตกิ หลังจากการเสียชีวิตของสามีคนแรกของเธอ ตามมาด้วยการเสียชีวิตของสามีคนที่ 2 ของเธอ ภายหลังเธอกลายเป็นแม่ชีในพระพุทธศาสนาภายใต้ชื่อ **เท็นจูอิง** (天樹院)

## อ้างอิง

หมวดหมู่:บุคคลในยุคเอโดะ
หมวดหมู่:ตระกูลโทกูงาวะ
ฝูงบินยุทธวิธีพิเศษที่ 24

**ฝูงบินยุทธวิธีพิเศษที่ 24** (อังกฤษ : 24th Special Tactics Squadron) เป็นหน่วยยุทธวิธีพิเศษหนึ่งของกองบัญชาการปฏิบัติการพิเศษกองทัพอากาศสหรัฐ (United States Air Force Special Operations Command (AFSOC)) และเป็นส่วนเสริมของกองทัพอากาศสหรัฐของกองบัญชาการร่วมปฏิบัติการพิเศษ (Joint Special Operations Command (JSOC)) กองบัญชาการของฝูงบินตั้งอยู่ที่ โปป์ฟิลด์ รัฐนอร์ทแคโรไลนา​ สหรัฐ

## ภารกิจ
ฝูงบินภารกิจพิเศษที่ 24 มีกำลังทหารทางอากาศเพื่อภารกิจทางยุทธวิธีพิเศษ, กำลังพลร่มกู้ภัย, กำลังควบคุมการรบ, กำลังลาดตระเวนพิเศษ, และกำลังควบคุมการบทางอากาศ โดยผ่านกองบัญชาการร่วมปฏิบัติการพิเศษ

เป็นหน่วยภารกิจพิเศษระดับ 1 ของทหารสหรัฐ เช่นเดียวกับ กองกำลังเดลตา, ซีลทีมซิกซ์ ทำหน้าที่ปฏิบัติการภารกิจระดับขั้นสูงสุด คือ มีความซับซ้อนและอันตรายที่สุด การรับฝึกของสมาชิกฝูงบินนี้เป็นความลับเพื่อดำเนินภารกิจปฏิบัติการลับ เช่น การปฏิบัติภารกิจโดยตรง, การต่อต้านการก่อการร้าย, การปราบปรามการก่อกบฏ, การชิงตัวประกัน, การลาดตระเวนพิเศษเป็นต้น

## ประวัติ
 
## สมาชิกที่มีชื่อเสียง

## ช่วงเวลาการก่อตั้ง
 
## ผู้บัญชาการ

## ดูเพิ่ม
*ชุดปฏิบัติการรบพิเศษ – เดลตา ที่ 1 (ส่งทางอากาศ) 
*กองพัฒนาสงครามพิเศษกองทัพเรือ

## อ้างอิง
 

## หนังสืออ่านเพิ่ม
* 
## แหล่งข้อมูลอื่น

* 
* ฝูงบินยุทธวิธีพิเศษที่ 24 globalsecurity.org
หมวดหมู่:หน่วยชิงตัวประกัน 
หมวดหมู่:องค์การต่อต้านการก่อการร้าย
หมวดหมู่:กองทัพอากาศสหรัฐ
หมวดหมู่:กองบัญชาการร่วมปฏิบัติการพิเศษสหรัฐ
หมวดหมู่:ก่อตั้งในปี พ.ศ. 2487
หมวดหมู่:ก่อตั้งในปี พ.ศ. 2530
หมวดหมู่:หน่วยและรูปขบวนหน่วยรบพิเศษ
หมวดหมู่:หน่วยรบพิเศษของสหรัฐ
วิกฤตการณ์อิสราเอล–ปาเลสไตน์ พ.ศ. 2564

การปะทะกันอย่างต่อเนื่องเริ่มขึ้นในวันที่ 6 พฤษภาคม พ.ศ. 2564 ระหว่างตำรวจอิสราเอลกับชาวปาเลสไตน์ที่รวมตัวกันประท้วงกระบวนการทางศาลของอิสราเอลซึ่งกำลังจะตัดสินให้ขับไล่ครอบครัวชาวปาเลสไตน์ 6 ครอบครัวออกไปจากย่านอัชชัยค์ญัรรอห์ในเยรูซาเลมตะวันออก เหตุรุนแรงระหว่างการปะทะซึ่งตรงกับช่วงลัยละตุลก็อดร์และวันเยรูซาเลมส่งผลให้มีผู้บาดเจ็บกว่า 300 คน ซึ่งส่วนใหญ่เป็นพลเรือนปาเลสไตน์ ก่อให้เกิดเสียงประณามจากนานาชาติ และส่งผลให้การพิจารณาคดีขับไล่ชาวปาเลสไตน์ของศาลสูงสุดอิสราเอลถูกเลื่อนออกไป 30 วัน โดยอัยการสูงสุดของอิสราเอลพยายามที่จะลดความตึงเครียดลง

ในวันที่ 9 พฤษภาคม กองกำลังตำรวจอิสราเอลบุกเข้าปะทะชาวปาเลสไตน์ในมัสยิดอัลอักศอซึ่งเป็นสถานที่ศักดิ์สิทธิ์แห่งหนึ่งของชาวมุสลิม ก่อนที่จะมีพิธีเดินขบวนแห่ธงของกลุ่มชาวยิวชาตินิยมขวาจัดซึ่งถูกยกเลิกไปในเวลาต่อมา เพื่อเป็นการตอบโต้ ในวันที่ 10 และ 11 พฤษภาคม ฮะมาสและญิฮาดอิสลามปาเลสไตน์ยิงจรวดกว่า 400 ลูกเข้าไปในเขตอิสราเอล ส่งผลให้บ้านเรือนและโรงเรียนเสียหาย พลเรือนอิสราเอลเสียชีวิต 2 คน และบาดเจ็บอย่างน้อย 70 คน อิสราเอลตอบโต้ด้วยการโจมตีทางอากาศในฉนวนกาซา ตามข้อมูลของทางการฉนวนกาซา ชาวปาเลสไตน์อย่างน้อย 24 คนซึ่งรวมถึงเด็ก 9 คนเสียชีวิต และอีก 103 คนบาดเจ็บ ตามข้อมูลของกองกำลังป้องกันอิสราเอล ผู้เสียชีวิตอย่างน้อย 15 คนในจำนวนนั้นเป็นสมาชิกฮะมาส และอีกหลายคนเสียชีวิตจากจรวดของฝ่ายปาเลสไตน์เอง

นับแต่เริ่มมีการยิงจรวดและโจมตีทางอากาศ มีชาวปาเลสไตน์เสียชีวิตแล้วอย่างน้อย 122 คน ซึ่งเป็นเด็ก 31 คน และชาวอิสราเอลเสียชีวิตแล้ว 7 คน เป็นเด็ก 1 คน ในวันที่ 11 พฤษภาคม กองกำลังป้องกันอิสราเอลอ้างว่าในจำนวนผู้เสียชีวิตของชาวปาเลสไตน์อย่างน้อย 15 คนเป็นสมาชิกกลุ่มฮามาสที่ยืนยันแล้ว และอ้างต่อไปว่าการเสียชีวิตของพลเรือนปาเลสไตน์ส่วนหนึ่งมาจากการยิงจรวดจากในฉนวนกาซาเอง

## อ้างอิง

หมวดหมู่:การประท้วงในปี พ.ศ. 2564
หมวดหมู่:การจลาจลในปี พ.ศ. 2564
หมวดหมู่:ความขัดแย้งในปี พ.ศ. 2564
หมวดหมู่:ประเทศอิสราเอลในปี พ.ศ. 2464
หมวดหมู่:รัฐปาเลสไตน์ในปี พ.ศ. 2464
หมวดหมู่:การจลาจลทางชาติพันธุ์
หมวดหมู่:เนินพระวิหาร
วัดประทุมคณาวาส

**วัดประทุมคณาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลองทางทิศใต้ ด้านขวามือของวัดจดคลองบางเรือหัก ในตำบลแม่กลอง อำเภอเมืองสมุทรสงคราม จังหวัดสมุทรสงคราม

วัดประทุมคณาวาสตั้งวัดเมื่อ พ.ศ. 2400 ผู้สร้างวัดชื่อท่านเจ้าบัว (ท่านเจ้าคุณวินัยมุนี “บัว”หรือวินัยธรรม) สันนิษฐานว่า ผู้สร้างคงอยู่ในสมณเพศขณะทำการสร้างวัด วัดได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2519 เมื่อวันที่ 7 มิถุนายน พ.ศ. 2523 พระบาทสมเด็จพระเจ้าอยู่หัว ภูมิพลอดุลยเดชทรงยกช่อฟ้าของอุโบสถหลังปัจจุบันนี้ เสด็จพร้อมด้วยสมเด็จพระนางเจ้าสิริกิติ์ พระบรมราชินีนาถ และทรงปลูกต้นพิกุลหน้าอุโบสถองค์ละ 1 ต้น และหลังจากนั้นสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ได้เสด็จมาทรงตัดลูกนิมิตให้อีกด้วย

ปูชนียวัตถุที่สำคัญ คือ *หลวงพ่อสาน* เป็นพระประธานในอุโบสถ สร้างเมื่อ พ.ศ. 2400 เป็นพระพุทธรูปที่สานด้วยไม้ตอก แล้วพอกด้วยลักปิดทอง ปางมารวิชัย หน้าตักกว้าง 31 นิ้ว สูง 451 นิ้ว ปัจจุบันหลวงพ่อสานได้เก็บรักษาไว้ที่กุฎิเจ้าอาวาส พระพุทธรูปอีกองค์หนึ่งของวัดประดิษฐานอยู่ที่หน้าอุโบสถ คือ *หลวงพ่อพระร่วมเจ้า* เป็นพระพุทธรูปสร้างใหม่ เมื่อ พ.ศ. 2517 จำลองจากพระพุทธรูปโบราณองค์จริง ซึ่งเป็นสมบัติส่วนตัวของครอบครัวหนึ่ง นำมามอบให้กับทางวัด

## อ้างอิง

ประทุมคณาวาส
ประทุมคณาวาส